नई दिल्ली. आधार के डाटाबेस में एक सॉफ्टवेयर की मदद से सेंध लगाए जाने की खबरों को UIDAI ने बेबुनियाद बताया है. UIDAI ने बयान जारी कर कहा कि कुछ लोग जानबूझकर लोगों के मन में भ्रम पैदा करने की कोशिश कर रहे हैं. आधार का डेटा बिल्कुल सेव है. इसे सेव करने से पहले जरूरी सिक्योरिटी इंतजामों को ध्यान में रखा जाता है. UIDAI ने स्पष्ट किया है कि कोई भी ऑपरेटर ना तो आधार अपडेट कर सकता है और ना ही बना सकता है. ये सब बेबुनियाद खबरें हैं जो जानबूझकर भ्रम फैलाने के उद्देश्य से फैलाई जा रही हैं.